|  |
| --- |
|  |
| Република СрбијаМИНИСТАРСТВО ТРГОВИНЕ, ТУРИЗМА И ТЕЛЕКОМУНИКАЦИЈАБрој: 404-02-247/2019-02 /418.11.2019. годинеНемањина 22-26 Б е о г р а д |

**Одговор 1 на захтев за додатне информације или појашњења у вези са припремањем понуде**

 У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам Одговор 1 на захтев за додатним информацијама или појашњењима у вези са припремањем понуде у поступку јавне набавке мале вредности Набавка квалификованих сертификата за електронски потпис, ЈН МВ 48/2019.

**Питање 1:**

 Поглавље III Техничка спецификација, Техничке карактеристике које се односе на набавку квалификованих електронских сертификата, молимо вас да појасните захтеве истакнуте у следећим реченицама:

„Регистар опозваних сертификата (CRL) мора да буде доступан на два сервера којима се приступа посредством LDAP и HTPP протокола, а URL-ови та два сервера морају да постоје у пољу " CRL Distribution Points " квалификованог сертификата и припадајућег Subordinate CA сертификата. CRL сервис мора да буде активан по оба протокола (LDAP и HTPP).

У квалификованом сертификату мора да постоји поље " Authority Information Access " у коме постоји URL од ОCSP сервера, а ОCSP сервис мора да буде активан.“

Наиме, према подацима доступним на њеб страницама Сертификационих тела и Регистрованих пружалаца услуга од поверења, може се видети да ове услове не испуњавају сва квалификована сертифиакциона тела, односно да се оваквим техничким спецификацијама преферира избор понуђача, што је директно у супротности са чланом 10. Закона о јавним набавкама и начелом обезбеђивања конкуренције.

Молимо вас за појашњење да ли је квалификоване сертификате за електронски потпис потребно користити за неки одређени сервис државне управе или министарстава? Ако јесте, који је то сервис и који су технички захтеви коришћени у развоју да се на овакав начин дискриминишу сертификациона тела која немају имплементиране све опционе сервисе провере.

Заправо овај услов је у колизији са једним од следећих:

- „Квалификовани сертификат мора да буде у складу са захтевом Наручиоца, а издат од стране сертификационог тела које је уписано у Регистар пружалаца квалификованих услуга од поверења у Републици Србији ("Сл. гласник РС", бр. 31/2018) кога води Министарство надлежно за информационо друштво и у складу са Правилником о условима које морају да испуњавају квалификовани електронски сертификати ("Сл. гласник РС", бр. 34/2018 и 81/2018).“ јер наведени Правилник не садржи овакве услове. У правилнику, члан 2, се референцира на IETF RFC 5280 „Интернет X.509 Public Key Infrastructure Certificate and Certificate Revocation List (CRL) Profile” у коме је у одељку 2.1 наведено “any means of distributing certificates and certificate revocation lists (CRLs) may be used”.

У складу са наведеним, а у циљу поштовања одредби ЗЈН, молимо вас да захтевану техничку спецификацију измените и ускладите са наведеним правилником или потпуно обришете, а као довољан услов ставите да понуду може дати сертификационо тело које је уписано у Регистар пружалаца квалификованих услуга од поверења у Републици Србији ("Сл. гласник РС", бр. 31/2018), јер сам упис у тај регистар подразумева да је то сертификационо тело морало да испуни све законом, подзаконским актима и правилницима дефинисане техничке и пословне услове.

**Одговор 1:**

Наручилац квалификованих сертификата за електронски потпис жели високи ниво доступности информација о статусу сертификата, а за шта је један од предуслова да та информација буде доступна преко два различита сервиса (OCSP и CRL). OCSP и CRL су стандардни сервиси сертификационог тела, a не дискриминишући сервиси. Упућујемо Вас на стандард ETSI EN 319 411-1 V1.2.2 (2018-04) и поглавље 6.3.10 Certificate status services.

Електронски сертификати су потребни  за коришћење софтвера еИнспектор.

Тако је у једном од својих решења, **бр.4-00-1197/2015 од 27.05.2015.године, Републичка комисија указала на то да:**

„наручилац има обавезу, сходно члану 10.став 1 ЗЈН да омогући што је могуће већу конкуренцију, али то са друге стране не значи да има обавезу да услове за учествовање у поступку, као и техничке спецификације дефинише на начин који омогућава сваком заинтересованом лицу да учествује у поступку јавне набавке. Дакле,услове и захтеве у конкурсној документацији, наручилац дефинише првенствено полазећи од својих објективних потреба, а не од пословних и економских интереса понуђача. **Према томе, уколико довољан број понуђача може да испуни постављени захтев, конкуренција је тиме омогућена** и наручилац има могућност да изабере понуду која је економски најповољнија.“

Наручилац сходно наведеном остаје при својој техничкој спецификацији, јер сматра да тиме није у супротности са чланом 10. Закона о јавним набакама.

**Питање 2:**

 У поглављу III Техничка спецификација, на страни 5 је наведено:

КОНТРОЛА КВАЛИТЕТА – КВАНТИТАТИВНИ И КВАЛИТАТИВНИ ПРИЈЕМ

Дигитални сертификати морају бити доступни преко веб портала понуђача

Молимо вас да појасните да ли се мисли на доступност статуса сертификата и/или root i issuing sertifikata CA тела или издатих сертификата? Уколико се мисли на доступност издатих сертификата да ли је то у складу са GDRR-ом с обзиром да сертификати садрже ЈМБГ?

**Одговор 2:**

Мисли се на root и issuing сертификат сертификационог тела.

 Комисија за јавне набавке